**Ești rațiunea vieții mele**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ești rațiuneal vieții mele

Mi-e greu să cred că s-a întâmplat,

Pusesem frână la iubire,

Pășeam cu teamă, era păcat,

Dar nu-mi doream o amăgire.

Atât de repede și-n pripă

S-au smuls dorințele din vise,

Ne-au purtat sus pe o aripă,

Pe raza noastră ce murise.

M-ai bucurat, ca un desfrâu,

Strângeam trăirile în brațe,

Speranțele, ținute în frâu,

Ardeau ca flama unei torțe.

Ești parte din întregul meu,

Felia din pâinea divină,

Mă întreabă vârsta-n apogeu,

Fir mai este pe bobină?

Nu știu, eu număr anii pe dos,

N-am timp de scenariile rele,

Tu-mi ești versul, mereu voios,

Ești rațiunea vieții mele.

Autor: Gabriel Stănciulescu